OpenLLM-France/wikimedia huggingface dataset:
# José María Guelbenzu

José María Guelbenzu (Madrid, 14 d'abril de 1944) és un escriptor espanyol i articulista.
Guelbenzu va estudiar Dret i Direcció d'Empreses a l'Institut Catòlic d'Administració i Direcció d'Empreses i a la Universitat Complutense de Madrid, però el 1964 va abandonar els estudis per dedicar-se a la literatura. Les seves primeres publicacions van ser col·laboracions a les revistes Signos (on col·laborava amb crítiques cinematogràfiques) i Cuadernos Hispanoamericanos (on va donar a conèixer les seves poesies). El seu primer llibre publicat va ser un poemari, encara que després ha desenvolupat la seva carrera literària principalment com a novel·lista. En 1967 va ser finalista del Premi Biblioteca Breve amb El Mercurio, la seva primera novel·la.
Va treballar en la revista Cuadernos para el Diálogo, i va col·laborar en diversos diaris i revistes literàries. Va ser director editorial de Taurus i Alfaguara fins a 1988, any en el qual va passar a dedicar-se en exclusiva a la literatura. És col·laborador habitual de les seccions d'Opinió i Llibres del diari El País i de la Revista de Libros.
El 2001 va publicar la seva primera novel·la detectivesca No acosen al asesino.

## Obra

* Espectros, la casa antigua (1967), poesia
* Hogar eventual (1967), relat
* La Donna de Otoño (1967), relat
* El mercurio (1968)
* Antifaz (1970)
* El pasajero de ultramar (1976)
* La noche en casa (1977)
* El río de la luna (1981), Premi de la Crítica.
* El esperado (1984)
* La mirada (1987)
* La tierra prometida (1991), Premi Plaza & Janés.
* La mosca de Funchal (1992), relat
* El sentimiento (1995)
* Recuerdo una vez en Argüelles (1997), relat
* Un peso en el mundo (1999)
* No acosen al asesino (2001)
* La cabeza del durmiente (2003)
* La muerte viene de lejos (2004)
* Esta pared de hielo (2005)

## Enllaços externs

* Web oficial.
* Pàgina dedicada a ell al web de l'editorial Alfaguara.
# Joan López Alegre

Joan López Alegre (Vilassar de Mar, 12 d'abril de 1968) és un professor i polític català. Va ser diputat al Parlament de Catalunya en la VII legislatura pel Partit Popular de Catalunya; després va ser Secretari de Comunicació de Valents, partit del qual el 14 de juliol de 2023 la seva presidenta Eva Parera va anunciar la presentació d'un concurs de creditors i la dissolució.

## Biografia

És llicenciat en geografia i història per la Universitat de Barcelona i estudis de comunicació i màrqueting per ESADE. Ha treballat de professor de secundària i batxillerat a l'Escola Viaró i ha format part de la junta directiva de l'Associació de Màrqueting Jurídic. És patró de la Fundació Planeta Imaginario, per a l'atenció de nens autistes.
De 1986 a 1990 fou secretari de Nuevas Generaciones de Barcelona i és militant del Partit Popular de Catalunya de, que n'ha estat secretari de política municipal. A les eleccions municipals de 1991, 1995, 1999 i 2003 fou escollit regidor de l'ajuntament de Mataró i ha estat membre del Consell Comarcal del Maresme entre 1991 i 2003.
En 2004 va substituir en el seu escó Dolors Nadal i Aymerich, escollida diputada a les eleccions al Parlament de Catalunya de 2003.

## Referències

* ↑ «Valents anuncia su final tras el fiasco en las elecciones municipales». El País. 15 de julio de 2023. Consultado el 15 de julio de 2023.
* ↑ Diputats del Parlament de Catalunya en la VII Legislatura p. 180
# Kerimasita

La kerimasita és un mineral de la classe dels silicats, que pertany al grup de la schorlomita. Rep el seu nom del volcà Kerimasi, a Tanzània, la seva localitat tipus.

## Característiques

La kerimasita és un silicat de fórmula química Ca₃Zr₂(SiFe3+ 2)O₁₂. Va ser aprovada com a espècie vàlida per l'Associació Mineralògica Internacional l'any 2009. Cristal·litza en el sistema isomètric. És l'anàleg de ferro de la kimzeyita i l'anàleg amb zinc de la toturita.
Segons la classificació de Nickel-Strunz, la kerimasita pertany a «9.AD - Nesosilicats sense anions addicionals; cations en [6] i/o major coordinació» juntament amb els següents minerals: larnita, calcio-olivina, merwinita, bredigita, andradita, almandina, calderita, goldmanita, grossulària, henritermierita, hibschita, hidroandradita, katoïta, kimzeyita, knorringita, majorita, morimotoïta, schorlomita, spessartina, uvarovita, wadalita, holtstamita, toturita, momoiïta, eltyubyuïta, coffinita, hafnó, torita, thorogummita, zircó, stetindita, huttonita, tombarthita-(Y), eulitina i reidita.

## Formació i jaciments

Va ser descoberta al volcà Kerimasi, situat a la regió d'Arusha, a Tanzània. També ha estat descrita al mont Lakargi, a la república de Kabardino-Balkària (Rússia); a Zlatno, al comtat de Banská Štiavnica, a la regió de Banská Bystrica (Eslovàquia); i a dos indrets més de l'estat de Renània-Palatinat, Alemanya: la pedrera Caspar del volcà Bellerberg, a Mayen, i a Emmelberg, a Daun.

## Referències

* ↑ «Kerimasite» (en anglès). Mindat. [Consulta: 6 octubre 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 6 octubre 2017].
# Ichihara

Ichihara (市 原 市, Ichihara-shi) és una ciutat del Japó, a la prefectura de Chiba. La ciutat té una població de 280.178 habitants i una densitat de 761 persones per km². La superfície total és de 368,20 km².
La ciutat va ser fundada l'1 de maig de 1963.

## Enllaços externs

* Web oficial
# Mark Sanford

Marshall Clement "Mark" Sanford, Jr (Fort Lauderdale, Florida, 28 de maig de 1960) és un polític estatunidenc, membre del Partit Republicà.

## Desaparició i infidelitat

El 24 de juny de 2009, Sanford va arribar Atlanta a través de l'aeroport Hartsfield-Jackson, a les 05:43 en el vol 110 de Delta Air Lines de Buenos Aires, Argentina.
Diverses hores després de tornar als Estats Units, Sanford va dur a terme una roda de premsa, on ell va admetre que ell havia estat infidel a la seva esposa.
Ell va dir a reporters que havia desenvolupat una relació amb una dona argentina que havia conegut feia al voltant de vuit anys, i això que la relació havia donat una volta romàntica al voltant d'un any abans. La dona de Sanford havia estat assabentada de les seves infidelitats feia uns cinc mesos, i els dos havien buscat l'assessorament d'unió. Ella va dir que ella va demanar una separació d'assaig prop de dues setmanes abans de la seva desaparició.
El 25 de juny, el La Nació, un diari de Buenos Aires, va identificar a la dona argentina com María Belén Chapur, mare divorciada 43 anys de dos qui parla quatre idiomes. Chapur viu al barri de Palerm i treballa com a corredor de matèria per a la signatura agrícola internacional, Bunge & Born. El 2012 anuncia el seu compromís amb María Belén Chapur.
El 2 abril de 2013 va guanyar les eleccions primàries del partit republicà per ser representant a la cambra baixa del Congrés pel Districte 1 de Carolina del Sud.

## Referències

* ↑ Http://www.america.infobae.com/notas/57027-Si-estem-compromesos%5BEnllaç+no+actiu%5D
* ↑ http://www.infobae.com/notas/704019-EEUU-Mark-Sanford-triunfa-en-interna-republicana.html%5BEnllaç+no+actiu%5D.
# Hoheluft

«Hoheluft» té aquests significats:
* Hoheluft-Ost, un barri del districte d'Hamburg-Nord a Hamburg
* Hoheluft-West, un barri del districte d'Eimsbüttel a Hamburg
* Hohe Luft, un barri de Bad Hersfeld a Hessen
# Josep Amengual Domingo

Josep Amengual Domingo (Palma, 19 de gener de 1944) és un tricampió mundial mallorquí de pesca submarina. Va néixer a la Soledat (Palma). Degut a un tumor a la cama, comença a descobrir el mar i la natació per prescripció del metge. S'inicia en aquest esport fabricant la seva pròpia arma, una espècie d'arc amb fletxes (varetes de paraigües) amb la que pesca peixos de roca, etc. El seu primer treball és a una empresa dedicada a fabricar aletes, màscares, fusells... Va aprendre per ell sol l'art de la pesca submarina, als 19 anys queda campió de juvenils de Balears, i als 24 anys guanya el seu primer campionat d'Espanya. Acostumava a anar a pescar amb Sebastià Carbonell, pare de Pere Carbonell Amengual, actual campió d'Europa i nebot seu. Li han dedicat un carrer al seu barri de Palma i és una de les figures més conegudes d'allà. En l'actualitat està retirat de les competicions internacionals, en part per la gran qualitat de l'equip espanyol, i en part per la seva família. A més, li va tocar el primer premi de la loteria de nadal. Té una tenda de pesca a Palma. Té el rècord de participació en el campionat d'Espanya(32 vegades), en el d'Europa (11 vegades), i en el campionat mundial, en 10 ocasions.

## Palmarès

* Campió del món individual: 1973, 1981, 1985
* Campió del món per equips: 1973, 1985, 1994
* 2 vegades campió d'Europa
* 14 Campionats d'Espanya
* 7 subcampionats d'Espanya
* 22 campionats de Balears
* 5 subcampionats de Balears
* 13 campionats de Mallorca

## Referències

* ↑ «Pedro Carbonell viaja a Croacia para el asalto a su cuarto título mundial» (en castellà). Diario de Mallorca, 24-08-2010. Arxivat de l'original el 2010-08-25. [Consulta: 7 desembre 2015].

## Enllaços externs

* Entrevista Arxivat 2007-03-11 a Wayback Machine.
* El mejor pescador submarino de todos los tiempos Arxivat 2006-07-18 a Wayback Machine. (castellà) (inclou un palmarès més extens)
# Joan López

Joan López (Sant Hipòlit de Voltregà, 1730 - Vic, 1798) fou un filòleg i frare franciscà català. És conegut per les seves gramàtiques aràbigues, i pel seu vocabulari àrab-castellà, així com per crear una versió en català dels Ejercicios espirituales de María de Jesús de Ágreda.
L'any 1726 va viatjar a Terra Santa, on va viure durant 18 anys gestionant diverses comunitats catòliques. Va estudiar grec i àrab a Damasc, on viatjà sovint.

## Obres

* Relació de la peregrinació a Jerusalem per un frare franciscà

## Referències

* ↑ «Joan López». Gran Enciclopèdia Catalana. Barcelona: Grup Enciclopèdia Catalana.
# Giovanni Verga

Giovanni Verga (Catània, 2 de setembre de 1840 - Catània, 27 de gener de 1922) fou un novel·lista italià. La figura més gran del verisme, les seves obres van ser molt llegides i va obtenir el reconeixement dels crítics. En la seva narrativa aplica rigorosament el concepte verista d'impersonalitat en l'obra d'art.
És autor tant de contes (Novelle rusticane) com de novel·les (Mastro don Gesualdo), centrats en la vida rural o provinciana i en les classes pobres. La seva obra mestra és I Malavoglia (en la qual Luchino Visconti es va basar per a la seva pel·lícula La terra tremola), d'estructura coral, que narra l'enfonsament d'una miserable família siciliana de pescadors. El relat Rosso Malpelo és d'una de les seves obres més aconseguides. És l'autor de Cavalleria Rusticana, que va inspirar al compositor Pietro Mascagni per a compondre l'òpera del mateix nom.

## Obres traduïdes al català

* Els Malànima (títol original: I Malavoglia, 1881)
* La cavalleria rusticana (títol original: Cavalleria rusticana, 1884)
* Narracions sicilianes (títol original: Novelle rusticane, 1883)
* Vida dels camps (títol original: Vita dei campi, 1880)
# Kericho

Kericho és una ciutat de la província de Rift Valley, a Kenya. Aquesta ciutat és el centre de la indústria més important de te del país. Té una població total de 85.000 habitants, segons el cens de l'any 1999.

## Referències

* ↑ «2009 Census Vol 1 Table 3 Rural and Urban Population | Open Data Portal». opendata.go.ke. Arxivat de l'original el 29 juliol 2016. [Consulta: 28 juliol 2016].
* ↑ «Kenia: Provinzen, Städte & Urbane Zentren - Einwohnerzahlen, Karten, Grafiken, Wetter und Web-Informationen» (en alemany). [Consulta: 15 abril 2023].
# La Bodera

La Bodera és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 59 | 58 | 43 | 45 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Hyemeyohsts (Wolf) Storm

Hyemeyohsts Wolf Storm (Lame Deer, Montana 1935) és un escriptor xeiene. Estudià a la Universitat de Montana i ha escrit llibres força polèmics per a posar en ficció una interpretació de la història sense autorització tribal. Ha escrit Seven arrows (1972), Song of Heyoehkah (1981), i Lighteningbold (1994).

## Enllaços externs

* (anglès) Bibliografia Arxivat 2005-11-19 a Wayback Machine.
# José Luis Juan María

José Luis Juan María, conegut futbolísticament com a Juan María, (Elx, 12 de novembre de 1949) és un antic futbolista valencià de la dècada de 1970.
Es formà al futbol base de l'Elx CF. Durant dues temporades jugà amb el CD Il·licità, l'equip filial, a segona divisió, i el 1970-71, formà part de l'Elx CF a primera. La temporada següent ascendí a primera divisió amb el Reial Oviedo. Entre 1972 i 1974 fou jugador del RCD Espanyol amb qui disputà 19 partits a primera. Acabà la seva carrera dues temporades més tard al Recreativo de Huelva, on problemes físics l'allunyaren del futbol de primer nivell.

## Referències

* 1 2 3 4 5 «El ex españolista Juan María se va a poner las botes». Mundo Deportivo, 24-12-1980. [Consulta: 9 abril 2017].
* 1 2 «Juan María». Mundo Deportivo, 16-03-1972. [Consulta: 9 abril 2017].

## Enllaços externs

* José Luis Juan María a BDFutbol
# Joan Nadal

Joan Nadal és el nom dels següents personatges:
* Joan Nadal i Martínez (Palma, 1881 - 1962), tenor mallorquí
* Joan Nadal Cañellas (Palma, 1934), jesuïta mallorquí, bizantinista
* Joan Manuel Nadal i Gaya (Barcelona, 1920), enginyer, tractadista d'art i polític català
* Joan Miquel Nadal i Malé (Tarragona, 1950), advocat i polític català
# Greenwich (districte)

* Per a la població del districte de Greenwich, amb el mateix nom, vegeu Greenwich
Greenwich és un districte del sud-est de Londres, Regne Unit, amb estatus de districte reial. Va ser un dels cinc districtes londinecs a acollir els Jocs Olímpics d'estiu del 2012, als Royal Artillery Barracks (tir esportiu), Greenwich Park (hípica), The O₂ –antic Millennium Dome– (gimnàstica i bàsquet).
El districte es troba al sud del riu Tàmesi entre Depford i Thamesmead. Greenwich limita amb Bexley a l'est, Bromley al sud, Lewisham a l'oest i Tower Hamlets i Newham al nord, a l'altra banda del riu.
És conegut pel meridià de Greenwich o meridià zero.

## Història

Es va formar el 1965 de les antigues zones de Greenwich i la major part de Woolwich, excepte North Woolwich que forma part de Newham.
El nom de Charlton es va considerar breument com a nom del districte. A Greenwich se li havia de tornar l'estatus de ciutat, i que si hagués estat acceptat s'hagués anomenat Ciutat de Greenwich.
El 2012, la reina Elisabet II va donar el títol de Reial al districte.

## Barris

El districte de Greenwich està compost pels següents barris.
* Abbey Wood
* Charlton
* Eltham
* Horn Park
* Greenwich
* Kidbrooke
* Plumstead
* Shooter's Hill
* Woolwich
I parts de
* Blackheath
* Chislehurst
* Deptford
* Lee
* Lewisham
* Mottingham
* Sidcup
* Thamesmead
# Kâzım Karabekir

Musa Kâzım Karabekir (Küçükmustafapaşa, Fatih, Istanbul, 1882 - Ankara, 1948) va ser un general i polític turc. Va ocupar diverses posicions militars i a la Primera Guerra Mundial va ser cap d'estat major de l'exèrcit del general alemany Von der Goltz a la frontera iraquiana i després comandant del 2n Cos de l'exèrcit del Caucas, obtenint victòries a les batalles d'Erzurum i Erzincan.
El 1919, el sultà el va nomenar governador del Cinquè Cos a Erzurum, però va posar les seves tropes al servei dels nacionalistes i Mustafa Kemal el va nomenar comandant del front oriental, obtenint les victòries de Kars i Gyumri sobre els armenis (finals de 1920). En aquest mateix any fou diputat de la Gran Assemblea Nacional de Turquia per Edirne. Durant la campanya militar de l'est, en la guerra de lliberació de Turquia va acollir a sis mil nens i nenes orfes (entre turcs, kurds i armenis) i va fundar un establiment per a protegir-los i ensenyar-los. Els quatre mil nens i dos mil nenes formen allò que Karabekir anomena "Exercit de Nens Saludables" (turc: Gürbüz Çocuklar Ordusu) i van aprendre esports, com ara, l'esquí. El 1924, Atatürk va prohibir als militars seguir carrera política sense deixar l'exèrcit i Karabekir va renunciar als seus graus i va fundar el Partit Republicà Progressista (Terakkiperver Cumhuriyet Fırkası) molt proper al Partit Republicà del Poble però que demanava un procés més lent cap al laïcisme. Quan va esclatar la revolta kurda el 1925 el seu partit va demanar moderació en la repressió i fou dissolt i Karakebir fou jutjat el 1926 i encara que fou absolt es va retirar fins a la mort d'Atatürk el 1938; el 1939, va ser elegit diputat per Istanbul pel Partit Republicà del Poble; el 1946, fou elegit president de l'Assemblea Nacional càrrec que va exercir fins a la seva mort el 1948.

## Referències

* ↑ https://isteataturk.com/g/icerik/Kazim-Karabekir/1597
* ↑ B. Lewis, The emergence of the modern Turkey, Londres 1962
* ↑ Jäschke, Gotthard «Beiträge zur Geschichte des Kampfes der Türkei um ihre Unabhängigkeit». Die Welt des Islams, 5, 1/2, 1957, pàg. 25–26. DOI: 10.2307/1570253. ISSN: 0043-2539.
* ↑ Hovannisian, Richard G. The Republic of Armenia, Vol. IV: Between Crescent and Sickle, Partition and Sovietization. Berkeley: University of California Press, 1996, p. 184–195. ISBN 0-520-08804-2.
* ↑ Hovannisian. Republic of Armenia, Vol. IV, pp. 237–282.
* ↑ https://dergipark.org.tr/tr/pub/usdad/issue/55369/726370
* ↑ https://onedio.com/haber/pek-bilinmeyen-bir-kimsesizler-hikayesi-kazim-karabekir-in-gurbuz-cocuklar-ordusu-692194
# Iekaterinoslavski

Iekaterinoslavski - Екатеринославский (rus) - és un khútor, un poble, del krai de Krasnodar, a Rússia. Es troba a les terres baixes de Kuban-Azov, a la vora esquerra del riu Kuban, a 3 km al sud de Tbilísskaia i a 98 km a l'est de Krasnodar, la capital.
Pertany al municipi de Màrinski.
# La Boina

La Boina és un grup de música tradicional catalana especialitzat en el ball.
El 2005 es realitza una maqueta que donarà el nom definitiu al grup La Boina i el premi Sona9 per la revista Enderrock. El grup ha actuat a les Festes de la Mercè (2004 i 2006) Anoia Folc (2008), Solc (2007 i 2008), Ballabisaura (2008), Festival Tradicional de Calaf (2007), Saraus a Plaça de Vic (2008) i el Festival Monjuïc de nit (2010). Com a principals treballs artístics ha realitzat l'espectacle multimèdia anomenat Equivoci/Equiveus coproduït amb el CAT i amb el grup italià Lampetron (2006); i la banda sonora de l'espectacle produït per l'Esbart Dansaire de Granollers "Somia i… balla, Ton!" (2011).

## Referències

* ↑ «Guanyadors Sona 9 2005». Enderrock, 23-11-2005. [Consulta: 6 octubre 2015].
* ↑ «Miquel Abras, Lluís Cartes i La Boina guanyen el concurs musical Sona 9». CCMA, 24-11-2005. [Consulta: 6 octubre 2015].
* ↑ «Fiestas de la Mercè 2004 y conciertos del BAM en Barcelona» (en castellà). Atiza.com, 21-09-2004. [Consulta: 6 octubre 2015].
* ↑ «Programa d'activitats Ajuntament de Barcelona Mercè 2006». bcn.cat, 2006. [Consulta: 6 octubre 2015].
* ↑ «Programa Anoiafolk 2008». Associació cultural la Llobreia, 08-07-2008. [Consulta: 6 octubre 2015].
* ↑ «Montjuïc de Nit». bcn.cat, 03-07-2010. Arxivat de l'original el 2020-08-07. [Consulta: 6 octubre 2015].
* ↑ «El ball multimèdia de La Boina i Lampetròn al Tradicionàrius». Enderrock, 02-02-2007. [Consulta: 6 octubre 2015].
* ↑ «"Somia i balla…, Ton!"». Ajuntament de Granollers, 17-04-2011. [Consulta: 6 octubre 2015].
# Memento (desambiguació)

«Memento» té aquests significats:
* Cinema: Memento, pel·lícula del 2000 dirigida per Christopher Nolan
* Escultura: Memento Homo (Enric Clarasó i Daudí), escultura en marbre d'Enric Clarasó
* Informàtica:
** Memento (patró de disseny), patró de disseny de programari
** Memento (protocol), protocol d'arxivament web
* Miscel·lànea: Memento mori, frase llatina que significa "recorda que has de morir"
# Hydroventure

Hydroventure és un videojoc de trencaclosques desenvolupat per Curve Studios i publicat per Nintendo per al servei WiiWare de la Wii. El joc se centra a controlar una petita massa d'aigua que el jugador ha d'utilitzar en els seus diferents estats de matèria per progressar pels nivells del joc. Va ser llançat a Amèrica el 6 de desembre de 2010 i a Europa el 24 de desembre.

## Gameplay

És un joc de trencaclosques en 2D amb elements de plataformes, en el qual el jugador pren el control d'una gran massa d'aigua. Es juga subjectant el Wii Remote de costat i inclinant-lo cap a l'esquerra o la dreta per inclinar el món del joc, mentre que sacsejar el comandament fa que l'aigua reboti. El jugador ha d'explorar les pàgines d'una enciclopèdia màgica coneguda com l'Aquaticus, que ha estat infectada per una substància fosca. El jugador ha d'adquirir "Rainbow Drops" superant obstacles i completant trencaclosques per purgar el llibre de la substància.

## Recepció

Hydroventure va obtenir una acollida crítica molt positiva, rebent una puntuació de 86/100 a Metacritic. Edge va donar al joc una puntuació de 8/10, elogiant la idea senzilla darrere del joc i la diversió que proporciona. IGN li va donar un 8,5/10. GameSpot també li va donar un 8,5/10, amb elogis pels gràfics i el disseny de nivell excel·lent. Nintendo World Report va donar a Fluidity el premi al "joc WiiWare de l'any" del 2010.

## Referències

* ↑ Kuchera, Ben. «Select WiiWare games (finally) get demos; check out Fluidity» (en anglès americà), 09-12-2010. [Consulta: 11 març 2023].
* ↑ «Fluidity» (en anglès). [Consulta: 11 març 2023].
* ↑ Hatfield, Daemon. «Fluidity Review» (en anglès), 10-12-2010. [Consulta: 11 març 2023].
* ↑ «Downloadable Games of the Year - Feature». [Consulta: 11 març 2023].
# Greenwood

«Greenwood» té aquests significats:
* Geografia:
** Greenwood (Carolina del Sud)
** Greenwood (Delaware)
** Greenwood (Florida)
** Greenwood (Illinois)
** Greenwood (Indiana)
** Greenwood (Louisiana)
** Greenwood (Maine)
** Greenwood (Minnesota)
** Greenwood (Mississipi)
** Greenwood (Missouri)
** Greenwood (Nebraska)
** Greenwood (Wisconsin)
** Greenwood Lake, població dels Estats Units a l'estat de Nova York.
** Greenwood Village, població dels Estats Units a l'estat de Colorado.
** Green-Wood Cemetery, cementiri històric a Brooklyn. Declarat National Historic Landmark.
* Biografies:
** Al Greenwood, músic nord-americà, membre de la banda Foreigner.
** Colin Greenwood (1969), baixista anglès membre de la banda Radiohead
** Dean Greenwood (1979, Tarragonès), harmonicista, cantant i guitarrista de blues, country i rock
** Jonny Greenwood (1971, Oxford), músic anglès.
* Miscel·lània: Musaranya de Greenwood (Crocidura greenwoodi), espècie de musaranya pertanyent a la família dels sorícids.
# Kula Kangri

El Kula Kangri és una muntanya de 7.538 metres d'alçada, al massís de l'Himàlaia, a Bhutan. El primer ascens va ser per un equip combinat japonès i xinès el 1986, dirigit per Hira Kazumasa.
El Kula Kangri ha estat considerada durant molt de temps la muntanya més alta de Bhutan. Tot i això, hi ha desacords sobre la ubicació de la frontera exacta entre Bhutan i la Xina. És per això que hi ha mapes en què el Kula Kangri apareix com una muntanya dins del Tibet. Segons aquesta determinació, el Gangkhar Puensum lleugerament al sud, seria la muntanya més alta de Bhutan. A l'antic sistema de les muntanyes sagrades de l'antiguitat tibetana, el Kula Kangri ocupa la posició meridional. Per als pobladors de Lhozhag, al sud del Tibet, la muntanya és residència de la deïtat de la guàrdia, i per tant, té un significat sagrat.

## Referències

* ↑ «Visitor_Page». [Consulta: 20 setembre 2019].
* ↑ «High Asia - All mountains and main peaks above 6650 m». [Consulta: 20 setembre 2019].
* ↑ «THE ASCENT OF KULA KANGRI FROM TIBET : Himalayan Journal vol.43/1». [Consulta: 20 setembre 2019].
* ↑ «Kangkar Punsum and Kula Kangri», 12-09-2013. Arxivat de l'original el 12 de setembre de 2013. [Consulta: 20 setembre 2019].
* ↑ Cita: Libro; Gruschke: Los lugares sagrados de los tibetanos, 1997, S. 239f.; Olschak u. a.,Himalaya, vgs
# Iekaterínovka

«Iekaterínovka» té aquests significats:
* Iekaterínovka (Primórie), localitat del krai de Primórie, a Rússia
* Iekaterínovka (Lípetsk), localitat de l'óblast de Lípetsk, a Rússia
* Iekaterínovka (Rostov), localitat de l'óblast de Rostov, a Rússia
* Iekaterínovka (Uliànovsk), localitat de l'óblast d'Uliànovsk, a Rússia